
Өскемен қаласы Қоғамдық кеңесінің отырысы


2026 жылғы 21 шілде	№ 16
		

Төраға – А.К. Нұрғазиев
Қатысқандар: тізім қоса беріледі. 
Шақырылды: Литвинова Елена Александровна – «Өскемен қаласының экономика және бюджеттік жоспарлау бөлімі» ММ басшысы; Ибраев Ержан Булатович - «Өскемен қаласының ТҮКШ, жолаушылар көлігі және автомобиль жолдары бөлімі» ММ  басшысы; Жуанышбаева Айгуль Амангалиевна – «Өскемен қаласының жұмыспен қамту және әлеуметтік бағдарламалар бөлімі» ММ басшының орынбасары.


КҮН ТӘРТІБІ:

1. Өскемен қалалық мәслихатыны 2025 жылғы 19 желтоқсандағы № 40/3-VIII «2026-2028 жылдарға арналған Өскемен қаласының бюджеті туралы» шешіміне өзгерістер енгізу туралы.
2. «Өскемен қаласында тұрғын үй көмегін көрсетудің мөлшері мен қағидаларын айқындау туралы» Өскемен қалалық мәслихатының 2024 жылғы 4 маусымдағы № 22/3 VIII шешіміне өзгерістер енгізу туралы.
3. Өскемен қаласының қоғамдық көлігінде (таксиден басқа) бірыңғай және сараланған тарифті белгілеу туралы.
4. Өскемен қаласы әкімдігінің кейбір қаулыларының күші жойылды деп тану туралы.


1. ТЫҢДАЛДЫ: Өскемен қалалық мәслихатыны 2025 жылғы 19 желтоқсандағы № 40/3-VIII «2026-2028 жылдарға арналған Өскемен қаласының бюджеті туралы» шешіміне өзгерістер енгізу туралы.

Л.Е. Александровна – сөз сөйледі (ақпарат қоса беріледі).

2. СӨЗ СӨЙЛЕДІ: 

Қ.Ж. Баймұратов - өткен жылы ауған соғысы ардагерлеріне арналған ескерткіштерді жөндеуге бюджет қаражаты бөлінгенін түсіндірді. Алайда қазіргі уақытта қала орталығында орналасқан ескерткіштердің жағдайы қанағаттанарлықсыз күйде қалып, әрі қарай бүлініп жатыр. Осыған байланысты олардың жөндеу жұмыстары биылғы жылы жүргізіле ме деген сұрақ қойды.

Е.А. Литвинова - қазіргі уақытта Өскемен қаласы әкімінің ескерткіштерге жөндеу жұмыстарын жүргізу туралы тапсырмасы түскен жоқ екенін хабарлады.

Р.У. Мамырбаева - рұқсат етілмеген ірі көлемді қоқыс үйінділерін жою жұмыстарының не себепті жүргізілмей жатқанын сұрады. Ірі көлемді қоқыстың негізінен контейнерлік алаңдарда жиналатынын атап өтіп, оны шығаруға қаражат бөлу рұқсат етілмеген қоқыс үйінділерін жоюға арналған қаржыландырудың жеткіліксіздігіне әкелмей ме деген сұрақ қойды.

Е.А. Литвинова - рұқсат етілмеген қоқыс үйінділерін жоюға көзделген 80 млн теңгенің 17 млн теңгесі ірі көлемді қоқысты шығаруға бағытталғанын айтты. Барлық есептеулер мен қаржыландыру көлемдері Өскемен қаласының тұрғын үй-коммуналдық шаруашылығы, жолаушылар көлігі және автомобиль жолдары бөлімімен келісілген.

Е.Б. Ибраев - бекітілген мекенжайлар бойынша контейнерлік алаңдарды абаттандыруға жоспарланған барлық жұмыстар толық көлемде орындалғанын түсіндірді. Конкурстық рәсімдердің қорытындысы бойынша мердігер ұсынған бағаның төмендеуі есебінен бюджет қаражаты үнемделген. Алдыңғы жылдары қалыптасқан үнемделген қаражат қосымша жұмыс көлемдерін орындауға мүмкіндік беретін. Алайда биыл қаржыландырудың қысқаруына байланысты үнемделген қаражат бюджетке қайтарылып, соның салдарынан тек бұрын жоспарланған жұмыс көлемдері ғана орындалғанын айтты.

Р.У. Мамырбаева – ірі көлемді қоқысты шығаруға бюджет қаражатын бөлу қай уақытқа дейін жоспарланғанын сұрады.

Е.Б. Ибраев - ірі көлемді қоқысты шығаруға бюджет қаражатын бөлу уақытша қолдау шарасы болғанын айтты. Қолданыстағы тарифтерді қайта қарау қажеттігін атап өтті. Тариф көтерілгеннен кейінгі негізгі шарттардың бірі – ірі көлемді қоқысты шығару қызметін тұтынушының қаражаты есебінен жүзеге асыру болады. Жаңа талаптар 1 қыркүйектен бастап күшіне енетінін хабарлады.

Өскемен қаласының Қоғамдық кеңесінде осы нормативтік құқықтық акт бойынша бойынша ескертулер, ұсыныстар мен өзгерістер жоқ.

Дауыс берді: бірауыздан.


2. ТЫҢДАЛДЫ: «Өскемен қаласында тұрғын үй көмегін көрсетудің мөлшері мен қағидаларын айқындау туралы» Өскемен қалалық мәслихатының 2024 жылғы 4 маусымдағы № 22/3 VIII шешіміне өзгерістер енгізу туралы.

А.А. Жуанышбаева – сөз сөйледі (ақпарат қоса беріледі).

Өскемен қаласының Қоғамдық кеңесінде осы нормативтік құқықтық акт бойынша бойынша ескертулер, ұсыныстар мен өзгерістер жоқ.

Дауыс берді: бірауыздан.


3. ТЫҢДАЛДЫ: Өскемен қаласының қоғамдық көлігінде (таксиден басқа) бірыңғай және сараланған тарифті белгілеу туралы.

Е.Б. Ибраев  - сөз сөйледі (ақпарат қоса беріледі).

3. СӨЗ СӨЙЛЕДІ: 

А.А. Светаш – тарифті көтеруге балама ретінде қоғамдық көлік қозғалысының сызбасын өзгерту мәселесі қарастырылғанын түсіндірді. Ұсыныс бойынша автобустар қаланың шеткі аудандарынан орталыққа дейін қатынап, одан әрі жолаушылар сақиналы бағыттар бойынша жүретін автобустарға ауысуы тиіс болған. Мұндай жағдайда қаланың бір ауданынан екінші ауданына жету үшін жолаушыларға екі рет ауысып, үш автобуспен жүруге тура келер еді. Бұл схема жолаушылардың ауысу жиілігін арттырып, бір жолаушыны тасымалдаудың өзіндік құнын едәуір төмендетуге мүмкіндік берер еді. Осыған байланысты бірнеше рет ауысуды көздейтін қозғалыс сызбасын енгізгеннен гөрі, тарифті көтеру анағұрлым орынды шешім болып табылатынын айтты.

Е.Б. Ибраев - жүргізілген талдау нәтижесіне сәйкес, Қарағанды қаласында қоғамдық көлікті субсидиялауға 33 млрд теңге қарастырылғанын, ал Өскемен қаласында бұл мақсатқа 16 млрд теңге бөлінгенін түсіндірді. Қолданыстағы есептеулер сала қажеттілігін толық көлемде қамтамасыз етпейтінін атап өтті.

А.А. Петров - қаладағы қазіргі жол жағдайын ескере отырып, қоғамдық көліктің соңғы аялдамаларын ұйымдастыру үшін жеткілікті орындардың жоқ екенін түсіндірді.

Е.Б. Ибраев - Аблакетка кентінде айлақ маңында соңғы аялдаманы ұйымдастыру мүмкіндігі бар екенін айтты. Сонымен қатар, Аблакетка тұрғындарының белгіленген 90 теңге жол жүру ақысы бойынша барлық қалалық маршруттарды пайдалануының қаншалықты тиімді екендігі жөнінде мәселе туындайтынын атап өтті.

Р.У. Мамырбаева – автопарктерде маусым айынан бастап қалыптасқан еңбекақы төлеу бойынша берешектің себебін сұрады. Еңбекақының ішінара төленіп жатқанын атап өтіп, бұл ретте автопарк өкілдері әкімдік тарапынан субсидия төлемдерінің жүргізілмеуін себеп ретінде көрсететінін айтты. Сондай-ақ автопарктердің қызметкерлерге еңбекақыны уақтылы төлеуді қамтамасыз ету үшін өз қаражаты бар ма деген сұрақ қойды.

Е.Б Ибраев - тариф шығындар негізінде қалыптасатынын және есептік әдіспен айқындалатынын айтты. Есептеу кезінде маршруттық желі, қозғалыс кестелерінің саны, пайдалану шығындары және басқа да шығындар сияқты көрсеткіштер ескерілетінін атап өтті. Әрбір маршрут бойынша бір жолаушыны тасымалдау құны жеке есептелетінін түсіндірді. Барлық 70 маршрутты есепке алғандағы орташа есептік тариф 288 теңгені құрайтынын, ал жолаушы тек 90 теңге төлейтінін, ал айырмашылық бюджет қаражаты есебінен өтелетінін атап өтті. Сонымен қатар сәуір–мамыр айлары бойынша субсидия төлемдері бойынша берешек қазірдің өзінде 4 млрд теңгені құрайтынын хабарлады.

В.Е. Чернецкий - мәселені басқа қырынан қарастыратын болсақ, қоғамдық көлікті субсидиялау экологиялық шара ретінде қарастырылуы мүмкін екенін түсіндірді. Нәтижесінде 500 автобустың атмосфераға келтіретін кері әсері 100 000 жеңіл автокөлікке қарағанда әлдеқайда аз екенін атап өтті. Өтініш берушіге бағытталатын облыстық бюджет қаражаты жолаушылар тасымалын субсидиялауға байланысты шығындарды өтеуге пайдаланылуы мүмкін екенін айтты. Сондай-ақ экологиялық жүктемесі жоғары бірқатар әлем қалаларында экологиялық іс-шаралар аясында қоғамдық көлік тұрғындар үшін тегін болғанын атап өтті. Осылайша, ұсыныстың мәні қоғамдық көлікті субсидиялауды экологиялық жүктемені азайтуға бағытталған шара ретінде қарастыру болып табылатынын түсіндірді.

Е.Б. Ибраев - электр автобустарды пайдалану экологиялық тұрғыдан тиімді әрі оң шешім екенін айтты. Алайда экологиялық таза көлік түрлері үшін қолданыстағы тарифтерді есептеу әдістемесі тасымалдау құнының айтарлықтай жоғары болуын қарастыратынын атап өтті. Есептеу кезінде көлік түріне (дизельді немесе электрлі) байланысты түзету коэффициенті қолданылатынын, сондай-ақ көлік құралының пайдалану мерзімі ескерілетінін түсіндірді. Жаңа электр автобусты пайдаланған жағдайда есептік тариф едәуір өседі, себебі әдістеме жаңа жылжымалы құрамды сатып алуға кеткен шығындарды есепке алуды көздейтінін айтты.

А.А. Светаш - экологиялық таза көлікті пайдаланудың құны жоғары болған жағдайда да, бұл атмосфераға шығарылатын зиянды заттар көлемінің азаюымен ақталатынын түсіндірді. Ауаның ластануының негізгі себептерінің бірі автокөлік көлігінен шығатын зиянды шығарындылар екенін атап өтті. Осыған байланысты экологиялық таза автобустарды пайдалану қоршаған ортаның жағдайын жақсартуға ықпал ететінін айтты.

«Өскемен қаласының ТҮКШ, жолаушылар көлігі және автомобиль жолдары бөлімі» ММ Е.Б. Ибраевқа ұсынылады: 
1. Өскемен қаласының қоғамдық көлігіндегі жол жүру тарифінің құрылымы мен шығындары туралы, оның ішінде басқа қалалармен салыстырмалы түрде толық ақпарат ұсыну, сондай-ақ Өскемен қаласының «Ішкі саясат бөлімі» ММ-мен бірлесіп осы бағыт бойынша ақпараттық-түсіндіру жұмыстарын ұйымдастыру.
2. Өскемен қаласы әкімдігінің «Өскемен қаласының қоғамдық көлігінде (таксиден басқа) бірыңғай және сараланған тарифті белгілеу туралы» қаулысының жобасын келісу.

Дауыс берді: бірауыздан.

4. ТЫҢДАЛДЫ: Өскемен қаласы әкімдігінің кейбір қаулыларының күші жойылды деп тану туралы.

Е.Б. Ибраев - сөз сөйледі (ақпарат қоса беріледі).

Өскемен қаласының Қоғамдық кеңесінде осы нормативтік құқықтық акт бойынша бойынша ескертулер, ұсыныстар мен өзгерістер жоқ.

Дауыс берді: бірауыздан.


Өскемен қаласының
Қоғамдық кеңесі төрағасы                                                                   А. Нұрғазиев	
Өскемен қаласының
Қоғамдық кеңесі хатшысы                                                                  А. Каканова


Отырысқа қатысқан Өскемен қаласының 
Қоғамдық кеңесі мүшелерінің тізімі
[bookmark: _GoBack]2026 жылғы 21 шілде

1. [bookmark: _Hlk171430185]Баймуратов Кыдыргазы Жунусханович
2. Кази Бауржан Муратулы
3. Керейхан Олжас
4. Кикина Марина Ивановна 
5. Мамырбаева Роза Узаковна
6. Окшина Надежда Васильевна
7. Петров Алексей Анатольевич
8. Сайдуакасова Магаша Ашметовна
9. Светаш Александр Александрович
10. Советжанов Даулет Жангазыулы
11. Тинькова Светлана Юрьевна
12. Толеубекова Ляйля Толеубековна
13. Чернецкий Виталий Евгеньевич
14. Фролов Олег Геннадьевич
15. Шимолина Наталья Анатольевна

